Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: szóló 47/1998. (X. 15.) Főv. Kgy. rendelete (a továbbiakban: BVKSZ) rendelkezéseivel. Álláspontja szerint, míg az
Paragraph Index: 717

szóló 47/1998. (X. 15.) Főv. Kgy. rendelete (a továbbiakban: BVKSZ) rendelkezéseivel. Álláspontja szerint, míg az FSZKT és a BVKSZ zöldfelületi jellegűnek sorolják be az ügetőpályát és környékét, és csak korlátozottan teszi lehetővé kereskedelmi célú épülettel beépíteni, addig a kifogásolt Ör. ennek többszörösét engedi kereskedelmi célra beépíteni. Ugyanígy tiltott a fővárosi szabályozás alapján az üzletközpont célú beépítés: az Ör. ezt sem zárja ki, tehát ellentétes a magasabb szintű szabállyal. Úgyszintén alkotmányellenesnek tartja az Ör. azon szabályát is, amely bizonyos nagyságú építmény esetén mindössze környezetvédelmi és közlekedési hatástanulmány készítését írja elő, miközben ahhoz — a fővárosi szabályozás alapján — további vizsgálatok is szükségesek. Az indítványozó véleménye szerint a fővárosi szabályozással ellentétes Ör. a jogbiztonság olyan súlyos sérelméhez vezet, amely sérti az Alkotmány 2. § (1) bekezdését, s ezért kérte az Ör. megsemmisítését a kihirdetésének napjára visszamenő hatállyal. II. Az Alkotmánybíróság a rendelkező részben foglalt döntését a következő jogszabályi rendelkezésekre alapozta:

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes